《题傅青主为阎古古画松》
清代·孙云锦

呜呼凤陵，四十万树悲一炬，冬青枝冷啼秋雨。一木难支大厦倾，三蘖空伤奈何计。

列朝培植三百年，故力百木余苍烟。伊谁放笔为直干，托根无地其天全。

半死半生僵复起，真气郁勃犹满纸。天荒地老不受大夫封，祇疑清风谡谡清入耳，空同泗水想高轨。

作者简介：孙云锦，字心仿，号绣田，铜山人。道光乙酉拔贡，举孝廉方正。有《与我周旋斋诗集》。